من سيخلد اسمه في التاريخ ويحقق لقب البطولة القارية الاقوى من سيكتفي بالفضة ومن اسمه سيبقى فروق كتير اوي يا شباب بين الكاس وبين الدوري الكاس ما فيش فيه تعادل يا غالب يا مغلوب يا تكسب وتطلع درجة وتنقل لفوق يا اما كارت احمر برة البطولة
لها. انما الدوري عادي انك تتعادل وتكمل الطريق وتكمل المسيرة. رمضان كاس مش دوري. الملكي في ليلة ملكية. رمضان ما فيش فيه تعادل يعني ما فيش حاجة اسمها انك خرجت من رمضان متعادل لا حسنات ولا سيئات. رمضان يا غالب يا مغلوب اسمع الحديس الخطير ده بقلبك. قال رسول الله صلى الله عليه وسلم
رغم انف امرئ يعني يتمرغ في تراب ارض المحشر من الندم يوم القيامة. رغم انف امرئ ادرك رمضان. لحق الفرصة ولم يغفر يعني ايه؟ يعني رمضان مش يا اماك ست حسنات ويا اما راحت مني. يعني رمضان يا يدخلك الجنة يا يدخلك النار. رمضان كاس مش دوري ما فيش حد هيخرج متعادل
رمضان اكبر كارسة ان واحد يخرج من رمضان وهو واخد ختم لم يغفر له والعياذ بالله. باقول لكم كده ليه يا شباب؟ لان الاستهانة برمضان عادت حاجة تحرق القلب فيه مناطق في القاهرة دلوقتي محلات عصير محلات مطاعم تلاقي الناس واقفة بتشرب وبتاكل في القاهرة يعني في ناس واقفة عادي يا اخوانا وممكن تلاقي بعض
وزحام موجود في بعض اماكن كمان. لما بنزل جولات على المقاهي في رمضان بلاقي بعض الشباب عادي. انه يولع سيجارة في نهار رمضان. صحيح مش كتير. ولكن بقى الاستهانة موجود قدام عنينا. كل واحد فينا وكل واحدة فينا ممكن يلاحظوا الاعلام بيقاتل عشان ينشر الفاحشة. وسط الشباب في رمضان. طب احنا هنقاومهم ازاي
رمضان كاس مش دوري. الدوري الدوري دايما لانه مسيرة طويلة. بتلاقي ان دايما في اي دوري في اي بلد في العالم. هم فريقين بيكسبوا الدوري زي هنا الاهلي والزمالك مسلا والباقي ما بيكسبهوش. انما الكاس ممكن تلاقي فريق من اخر الدوري جه وكسب الكاس وحصل ان في كؤوس مصر تلاقي
عادي ما حدش سمع عنه ويغلب الاهلي والزمالك. ازاي؟ هو الكاس كده الكاس بيبقى فيه مفاجآت. وفيه فرق بتحقق فيه مفاجآت. رمضان كاس. ليه ما تعملش في رمضان. ليه ما تتحديش ما تتحداش التوقعات في رمضان؟ ليه ما تعملش مفاجأة وناقلة في رمضان؟ ربنا قال على يوم القيامة انه يوم مفاجآت خافضة
رافعة يعني انقلاب في الاوضاع يوم القيامة في اوضاع البشر في رمضان. طب ما الدنيا فيها خفض ورفع. ايوة. بس الخفض والرفع بتاع الدنيا اغنى واحد في مصر وافقر واحد في مصر الفرق بين امبارح ايه انما يوم الفرق بين الخفض والرفع جبار يا جماعة. الخفض والرفع
ممكن الواحد ينخفض ابديه خلاص راحت ومن ارتفع لم ينخفض بعد هذا عشان كده قد ايه رمضان ممكن يرفعك عند ربنا وممكن يرفعك عند ربنا. اتنين صحابة واحد مات شهيد. والصحابة كلهم حسدوه على الموتة
وواحد عاش بعده سنة ومات على فراشه موتة عادية. سيدنا طلحة بن عبيد الله نايم شاف رؤية قلبت المدينة المنورة. شاف ان الاتنين واقفين على باب الجنة اتفتح باب الجنة دخل اللي اللي مات على سريره واللي مات شهيد وقف مستني. راح للنبي عليه الصلاة والسلام والناس مش مصدقة ازاي الشهيد يدخل متأخر بعد
اللي نام على سريره. النبي عليه الصلاة والسلام قال لهم من اي ذلك تعجبون؟ الم يصم رمضان بعد؟ هو مش عاش رمضان بعد ده. وصل انتم انتم حسبتوها ازاي؟ اللي عاش سنة ده ادرك رمضان يعني ده في ميزانه الشهادة في سبيل الله وده في ميزانه رمضان. رمضان سبق الشهادة في سبيله
لله. يعني حقق مفاجآت يوم القيامة. اعمل مفاجأة في كسر رمضان يوم القيامة بسبب انطلاقك في رمضان وبسبب عبادتك في رمضان رمضان كاس مش دوري يا شباب. الكاس الكاس كل المباريات بتاعته مهمة من اول مباراة لاخر مباراة. الدوري ممكن الفريق يتعادل ممكن يخسر ممكن يخيب
وبعد كده يقوم ويلحق ويكسب الدوري انما الكاس لأ الدور الاتنين وتلاتين زي الدور الستاشر زي الدور التمانية زي الدور الاربعة زي النهائي ليلة القدر بقى بازن الله اللي يخسر جولة يخرج من المسابقة كلها. كذلك رمضان كل ايامه مهمة. كل لياليه مهمة. قال رسول الله صلى الله عليه وسلم
انزلت صحف ابراهيم في اول ليلة من رمضان ممكن الفتح ينزل في اول ليلة. وانزلت التوراة لست مضين من رمضان. ليلة سبع رمضان وانزل الانجيل ثلاث عشرة خلايلة من رمضان. يعني زي الايام اللي احنا بنسجل فيها المقطع ده الوقت يا جماعة. العشرة الاواسط وانزل الزبور لثماني عشر خلت من رمضان
وانزل القرآن لاربع وعشرين خلف من رمضان. يعني ايه؟ يعني التوراة وصحف ابراهيم انزلت في العشرة الاوائل. الانجيل والزبور انزلوا في العشر الاواخر القرآن انزل في العشرة الاواخر. رمضان كله مهم يا اخوانا. الرسول عليه الصلاة والسلام بيقول اذا كان اول ليلة من رمضان فتحت ابواب الجنة فلم يغلق منها باب
وغلقت ابواب النار. يعني ايه غلقت ابواب النار؟ يعني المصحح واقف جنب الطالب بيقول له اكتب اي حاجة. هتنجح لو كتبت اي حاجة. يعني ربنا غير الكون كله من اول رمضان ربنا ما اخرش تغيير الكل العشرة الاواخر. يبقى احنا نغير التأخير ليه؟ نأخر التغيير ليه؟ يبقى احنا نأخر نفسنا في رمضان ليه
كاس مش دوري. الكاس اللي عايز يفوز بالكاس لازم يبقى عامل زي السهم. ما يحوتش يمين ولا شمال طول الكاس. اللي عايز يفوز بالكاس لازم ما يريحش في النص كذلك رمضان هو ايه التارجت بتاع رمضان؟ ايه الجول بتاع رمضان؟ ايه الهدف بتاع رمضان؟ يا اخوانا ان احنا نعبد ربنا ما احنا بنعبد ربنا طول السنة. اومال ايه الهدف
استمرار على عبادة تلاتين يوم متواصل. الاستمرار. طب انت لما تيجي تقطع في العشر الاواسط؟ انت لما تيجي تريحي في النص يبقى انت ضيعتي الثمرة بتاعة رمضان التربية والتغيير بتاعة رمضان. عشان كده ما ينفعش نقف نريح في النص. النبي عليه الصلاة والسلام بيقول للصحابة في اول رمضان ان هذا الشهر قد حضركم. رمضان
فيه ليلة خير من الف شهر. من حرم خيرها فقد حرم الخير كله. ولا يحرم خيرها الا محروم. طب يا رسول الله عليه الصلاة والسلام ليلة القدر دي اخر رمضان بتكلمنا عنها اول ليلة في رمضان ليه ؟ لان اللي مش هيمشي زي السهم طول رمضان من البداية مش هيفوز بالجايزة الكبرى يا اخوانا هيبقى ليلة القدر في خطر
فهمتم يا اخوانا يعني ايه رمضان كاس؟ لأ رمضان احسن من الكاس. ليه؟ لان الكاس بعد دور الاتنين وتلاتين والستاشر والتمانية والتصفيات. في النهاية الكاس هو واحد جايزة واحدة في النهاية. انما رمضان يا اخوانا جايزة كل ليلة. جوايز تشجيعية كل ليلة. كاس كل ليلة. النبي عليه الصلاة والسلام بيقول ولله في كل يوم وليلة
عتقاء من النار. فيه كاس احسن من كده. النبي عليه الصلاة والسلام بيقول وللمؤمن في كل يوم وليلة دعوة مستجابة. يعني ستين كاس ستين او مستجابة ستين فرصة للعتق من النار. يا ترى اتعتقت ولا لسة ؟ لسة الكاس في ايديك ، لسة ابواب الجنة التمانية مفتوحة. لسة ابواب السماء السابعة مفتوحة
لسة الملك بيتنزل ثلثي الليل كل ليلة في رمضان. لسة ليلة القدر ما جتش. لسه جوايز نهاية رمضان اللي اكبر من جوايز ورحمات بداية رمضان لسه ما تنزلتش لسه الكسف ايديك. لسه قدامك فرصة تفوزي بالبطولة بتاعة رمضان. رمضان بطولة. بس فين الابطال؟ النبي عليه الصلاة والسلام قبل غزوة بدر
قال للصحابة قوموا. ليه يا رسول الله؟ قوموا الى جنة عرضها السماوات والارض. انا باقول لك الوقتي باقول لك الوقتي قوموا الى جنة عرضها والسماوات والارض عمير بن الحمام لما سمع الكلمة ديت رمى التمر اللي كان في ايديه والا ان عشت حتى اكل هذه التمرات انها لحياة طويلة
قاتل في سبيل الله حتى قتل ارمي اللي في ايديك قم بس انا اتأخرت بس انا العشرة الاوائل من رمضان راحوا علي بس انا راح مني جزء من رمضان قم سيدنا ابراهيم لما
اقام قومة لله غير الدنيا كلها قومي. السيدة هاجر لما قامت تسعة بين الصفا والمروة. غيرت تاريخ المنطقة كلها. قم. ما تعرفش ربنا هيفتح عليك بايه. لو قمت في اللي باقي من رمضان اكتر من نص رمضان لسة في ايديك. لسة الكاس في ايديك ما تضيعهوش. قم سيدنا العباس اخر واحد هاجر
في المسلمين كلهم قرر انه يهاجر فجأة خارج على بعد ستة كيلو من مكة لقى النبي عليه الصلاة والسلام معه عشر تلاف مقاتل رايحين يفتحوا مكة. لحق الهجرة في اخر
ساعات قبل فتح مكة قم ما تعرفش مقامات الجنة الا تلحقها لو قمت. قومي ما تعرفيش المقامات اللي عند الله اللي هتلحقيها لو قمت. قم ما تعرفش ربنا افتح عليك في ايه في نهاية رمضان؟ ما نعرفش يا جماعة سيدنا علي ابن ابي طالب نايم بيموت. والنبي عليه الصلاة والسلام خارج لخيبر خلاص وعلي ابن ابي طالب مريض. فجأة انتفض انا
اتخلف عن رسول الله وقام وانطلق وهو مريض. الحصن اتفتح على ايديه. ما تعرفش الفتح اللي ربنا اداه لك لو قمت حتى مهما كان راح منك عايزين نقوم ونقول انا اتخلف عن رمضان ما ينفعش يا جماعة. ما ينفعش قم لسه قدامنا فرصة لسه معزم فتوحات
وربنا في رمضان لسة موجودة. لسة ابواب الجنة التمانية والدعاء المستجاب والشيكات اللي على بياض. الادعية المستجابة للنهار وفرص العتق من النار. كل حاجة لسة بين ايديك. الكاس لسة بين ايديك. اوعى تضيعه. قم لان الامل لسة كبير اوي. وقومي لان ياما ياما بنات اتغيروا في رمضان
يا اما الشباب اتغيروا في رمضان. ياما شباب دخلوا الجنة بسبب رمضان. ياما ناس كان رمضان والعشرة الاواخر نقلة في حياتها وفي علاقتها بالله سبحانه وتعالى. قم لانك ما تعرفش ممكن يكون ده اخر رمضان في حياتك. زي ما ناس من اخواننا وحبايبنا كان رمضان ده ماتوا قبل ما رمضان يبدأ بساعات. كان رمضان اللي فات اخر
رمضان في حياتهم ربنا يغفر لهم ويرحمهم. كل سنة بيموت ميت مليون بني ادم على وجه الارض. تضمني منين انك مش واحدة من الميت مليون اللي هيموتوا قبل رمضان الجاي
قم الكاس لسة في ايديك